text: La Diputació detecta 363 pisos buits a Parets del Vallès
  La Diputació detecta 363 pisos buits a Parets i l'Ajuntament impulsa una campanya per facilitar-ne el lloguer
  El consistori crea la iniciativa '¿Vols llogar el teu pis?' per nodrir la borsa de l'Oficina Local d'Habitatge i pal·liar les necessitats habitacionals del municipi
  La borsa actua de mediadora entre els propietaris i els arrendataris i procura que les dues parts arribin a un acord que s'ajusti a les necessitats
  Parets del Vallès 03 de de març del 2020. 15:03
  Actualment, l'Ajuntament de Parets del Vallès disposa d'una borsa de lloguer assequible amb 27 vivendes, que resulta insuficient i no cobreix les necessitats ni la demanda al municipi.
  Per aquesta raó, el servei d'Habitatge del consistori ha impulsat una nova campanya sota el nom '¿Vols llogar la teva vivenda?', amb l'objectiu de buscar pisos buits per alimentar la borsa de l'Oficina Local d'Habitatge.
  El servei d'Habitatge ha impulsat aquesta iniciativa després d'observar, en l'últim estudi de la Diputació de Barcelona, que a Parets del Vallès hi ha 363 pisos buits, cosa que significa una oportunitat per omplir aquesta borsa i facilitar l'accés a la vivenda als habitants.
  La borsa actua com a mediadora entre les persones propietàries i les arrendatàries i procura que les persones sol·licitadores puguin accedir a vivendes que s'ajustin a les necessitats segons el nombre de membres de la unitat de convivència. A més, vigila que la renda a pagar sigui adequada al nivell d'ingressos de la unitat de convivència, establint un màxim del 30% dels ingressos aproximadament.
  Des de la borsa s'assigna la vivenda a la persona sol·licitadora que millor s'adapti tenint en compte la relació entre el preu de lloguer pactat amb el propietari i els ingressos de la unitat de convivència, la relació entre la superfície de la vivenda o el nombre d'habitacions i la seva composició familiar. En cas de coincidència, s'assignarà per rigorós ordre d'antiguitat de les sol·licituds i, si els sol·licitants rebutgen la vivenda sense justificació, poden ser exclosos de la borsa pel període d'un any.
  El conveni per a la construcció de l'Institut-Escola de Parets es firmarà abans de l'estiu
  Una cinquantena de famílies paretanes afectades pel tancament de la planta de Bosch a Lliçà d'Amunt
  Cultura i feminisme
  Comando Señoras arribarà al Teatre Can Rajoler de Parets el pròxim 12 de març
  Parets no cobrarà la taxa d'ocupació de les terrasses de bars i restaurants durant el 2021
  La regidora d'Habitatge, Montserrat Folguera, ha posat de manifest la necessitat d'iniciar aquesta campanya ja que s'ha detectat que «falta vivenda a tots nivells, sobretot per als sectors més vulnerables de la població».